На основу чл. 11, 141. и 142. Закона о привредним друштвима („Службени гласник РС”, бр. 36/11, 99/11, 5/15, 44/18 и 95/18), а у вези са чл. 23. и 26. Закона о иновационој делатности („Службени гласник РС”, бр. 110/05, 18/10 и 55/13), оснивачи друштва с ограниченом одговорношћу:

1. Република Србија за коју на основу законског овлашћења оснивачка права врши Влада Републике Србије, Београд, ул. Немањина 11 (у даљем тексту: Влада), на основу Закључка Владе број: ... од … године,

2. Град Ниш (у даљем тексту Град Ниш), ул. Николе Пашића бр. 24, на основу Закључка Градског већа број ... од ... године и

3. Универзитет у Нишу, ул. Универзитетски трг бр. 2 (у даљем тексту:Универзитет у Нишу) на основу Одлуке Савета Универзитета број 1/00-02-006/19-005 од 05.06.2019. године,

закључују

УГОВОР О ОСНИВАЊУ ДРУШТВА СА ОГРАНИЧЕНОМ ОДГОВОРНОШЋУ „НАУЧНО ТЕХНОЛОШКИ ПАРК НИШ”

ОПШТЕ ОДРЕДБЕ

Члан 1.

Овим Уговором оснивачи: Република Србија, Град Ниш и Универзитет у Нишу (заједнички назив у даљем тексту: оснивачи Друштва) оснивају Друштво с ограниченом одговорношћу „Научно технолошки парк Ниш” (у даљем тексту: Друштво) и уређују своје међусобне односе поводом оснивања Друштва и друга питања од значаја за пословање Друштва, са циљем успостављања развоја и одржавања у функцији научно технолошког парка, као инвестиције настале реализацијом Пројекта Истраживање и развој у јавном сектору, чија изградња се финансира у складу са Законом о потврђивању финансијског уговора (Истраживање и развој у јавном сектору) између Републике Србије и Европске инвестиционе банке („Сл. гласник РС - Међународни уговори”, број 5/10), а у функцији убрзаног технолошког развоја земље.

Члан 2.

Друштво се оснива на неодређено време.

Друштво послује у складу са прописима, којим се уређује правни положај привредних друштава.

Друштво се оснива као организација за пружање инфраструктурне подршке иновационој делатности, која у оквиру дефинисаног простора пружа инфраструктурне и стручне услуге привредним друштвима, научноистраживачким и иновационим организацијама ради њиховог повезивања и што брже примене нових технологија, стварања и пласмана нових производа и услуга на тржишту, у циљу убрзаног технолошког развоја земље, а на основу примера добре међународне праксе у овој области. У сврху испуњења овог циља обезбеђују се просторни и други услови да Друштво пружа инфраструктурну и другу подршку за рад субјектима који користе услуге Друштва као научно технолошког парка, у складу са прописима Закључком Владе број: ... од ... године.

II. ПОСЛОВНО ИМЕ И СЕДИШТЕ ДРУШТВА

Члан 3.

Пуно пословно име друштва гласи: „Научно технолошки парк Ниш” д.о.о. Ниш.

Скраћено пословно име Друштва гласи: „НТП Ниш” д.о.о.

Промена пословног имена Друштва може се вршити само изменама и допунама овог оснивачког акта, уз сагласност оснивача Друштва.

Пуно пословно име друштва на енглеском језику гласи: „Science Technology Park Nis“. Скраћено пословно име друштва на енглеском језику гласи „STP Nis“.

Члан 4.

Седиште Друштва је у Нишу, ул. Александра Медведева бб.

Друштво има адресу за пријем електронске поште.

III. ПЕЧАТ ДРУШТВА

Члан 5.

Друштво може имати печат и штамбиљ.

Одлуком коју доноси директор, утврђује се изглед, начин употребе и чувања печата и штамбиља.

Друштво може имати и амблем и заштитни знак, што се утврђује одлуком коју доноси Скупштина Друштва.

IV. ЗАСТУПАЊЕ ДРУШТВА

Члан 6.

Друштво у пословима унутрашњег и спољнотрговинског промета заступа директор Друштва у складу са овлашћењима утврђеним овим оснивачким актом и одлукама Скупштине Друштва, у складу са законом.

У оквиру својих овлашћења, директор Друштва може дати другом лицу писмено пуномоћје за заступање Друштва, с тим што је дужан да о свим издатим овлашћењима имформише Скупштину Друштва.

V. ДЕЛАТНОСТ ДРУШТВА

Члан 7.

Претежна делатност Друштва је:

72.19 Истраживање и развој у осталим природним и техничко-технолошким наукама

Поред делатности из става 1. овог члана Друштво обавља и следеће делатности:

63.99 Информационе услужне делатности

64.99 Остале финансијске услуге, осим осигурања и пенз. фондова

68.20 Изнајмљивање некретнина и управљање њима

69.20 Рачуноводствени, књиговодствени и ревизорски послови

70.22 Консултантске активности у вези са пословањем и осталим управљањем.

74.90 Остале стручне, научне и техничке делатности

82.11 Комбиноване канцеларијско-административне услуге

82.30 Организовање састанака и сајмова

82.99 Остале услужне активности подршке пословању

Друштво у вршењу делатности из ст. 1. и 2. овог члана, обезбеђује просторне и инфраструктурне услове за рад субјектима који користе услуге Друштва у статусу чланова научно технолошког парка, у складу са прописима о иновационој делатности и чланом 2. овог Уговора, којим субјектима Друштво исторемено пружа остале услуге ради подизања нивоа високошколског, научноистраживачког, развојног, иновационог или производног рада, и то:

1) коришћење пословног простора за рад, који може бити опремљен намештајем, опремом и инсталацијама;

коришћење заједничких пословних просторија, које служе за пословне састанке,

пријеме и у друге сврхе;

секретарске услуге;

администратине услуге;

књиговодствене и рачуноводствене услуге;

услуге реклама и продаје;

услуге пословног саветовања;

телекомуникационе и информационе услуге, које између осталог обухватају

приступ телефону, телефаксу, електронској пошти и интернету;

услуге пословног планирања;

услуге финансијског саветовања;

услуге обуке и тренинга;

финансијске услуге;

техничке и друге услуге, у складу са законом.

Општим актима Друштва прописују се услови под којима субјекти у статусу чланова научно технолошког парка, могу да користе услуге Друштва.

Међусобна права и обавезе члана и научно технолошког парка уређују се уговором.

Друштво може обављати и друге делатности, укључујући послове спољнотрговинског промета и услуге у спољнотрговинском промету из оквира своје делатности, у складу са законом и овом одлуком.

Члан 8.

Друштво, у оквиру обављања својих делатности обезбеђује средства из:

прихода остварених обављањем делатности;

финансијских кредита;

донација и помоћи;

међународних финансијских организација;

буџета Републике Србије;

буџета града Ниша;

других извора у складу са законом.

VI. ОСНОВНИ КАПИТАЛ ДРУШТВА

Члан 9.

Укупан уписани новчани део основног капитала Друштва износи: 150.000,00 (словима: стопедесетхиљада) динара.

Укупан уплаћени новчани део основног капитала Друштва износи: 150.000,00 (словима: стопедесетхиљада) динара.

Члан 10.

Основни капитал Друштва може се одлуком Скупштине Друштва повећати или смањити новим улозима оснивача или претварањем расположивих резерви за ове намене у основни капитал.

Основни капитал не може се смањити испод законом прописаног минималног основног капитала.

VII. ПОДАЦИ О ОСНИВАЧИМА И УЛОЗИ ОСНИВАЧА/ЧЛАНОВА У ДРУШТВУ

Члан 11.

Оснивачи Друштва и оснивачки улози оснивача су:

1) Република Србија за коју на основу законског овлашћења оснивачка права врши Влада, Београд, ул. Немањина 11, са уписаним и уплаћеним новчаним улогом који износи: 60.000,00 динара, што износи 40% удела у укупном капиталу Друштва;

2) Град Ниш, ул. Николе Пашића бр. 24, са уписаним и уплаћеним новчаним улогом који износи: 60.000,00 динара, што износи 40% удела у укупном капиталу Друштва;

3) Универзитет у Нишу, ул. Универзитетски трг бр. 2, са уписаним и уплаћеним новчаним улогом који износи: 30.000,00 динара, што износи 20 % удела у укупном капиталу Друштва.

Оснивачи су дужни да до дана регистрације Друштва уплате на привремени рачун банке износ свог новчаног улога.

VIII. ИМОВИНСКА И ДРУГА ПРАВА И ОДГОВОРНОСТИ ОСНИВАЧА

Члан 12.

Оснивачи Друштва овим уговором обезбеђују предуслове за управљање ресурсима објекта у јавној својини Републике Србије, у Нишу, општина Црвени Крст, на катастарској парцели 1929/6 (зграда Научно технолошког парка са партерним уређењем), пројектоване површине 9429 m², који се се гради на основу Решења о грађевинској дозволи РОП-НИСП-26894-ЦПИ-1/2017 број 351-665-2017-06 од 05.09.2017. године и Решења о озмени решења о грађевинској дозволи РОП-НИСП-26894-ЦПИХ-6/2019 број 351-439-2019-06 од 05.06.2019. године., у бруто површини објекта од 13 977,59 m², од чега надземне етаже 10 625,37 m², а подземне етаже 3 352,22 m².

Задатак Друштва је да на предметној локацији намењеног простора развије научно технолошки парк, у складу са законом и примерима добре европске праксе и у сарадњи са донаторима.

Друштво је дужно да својим општим актима дефинише програм развоја Друштва, као и начин и услове под којима се непокретности из става 1. овог члана, могу ставити у функцију обезбеђивања просторних и инфраструктурних услова за рад члановима научно-технолошког парка у складу са прописима о иновационој делатности и законом.

Друштво је обавезно да општим актима из става 3. овог члана обухвати и опрему и друге ствари и средства у државној својини које буду дате на коришћење и управљање Друштву у сврху обављања делатности.

Члан 13.

Оснивачи Друштва одговарају за дугове, обавезе и одговорности Друштва само до висине својих удела, у складу са Законом о привредним друштвима.

Оснивачи друштва имају обавезу да у својим редовним активностима активно раде на стварању услова за развој Парка, у складу са Закључком Владе број: … од … године.

Члан 14.

Оснивачи Друштва овим Уговором сагласно потврђују да се, имајући у виду циљ оснивања Друштва, у обављању делатности Друштва и управљању научно технолошким парком нарочито старају о заштити јавног интереса Републике Србије и правима и обавезама Републике Србије, узимајући нарочито у обзир да се управљањем научно технолошким парком не наруше права и обавезе Републике Србије преузете Законом о потврђивању финансијског уговора (Истраживање и развој у јавном сектору) између Републике Србије и Европске инвестиционе банке („Сл. гласник РС - Међународни уговори”, број 5/10), а нарочито континуиране обавезе утврђене чланом 6. тачка 6.05, подтачке (а) и (б) тог финансијског уговора, а односе се на задржавање права својине над средствима насталим реализацијом Пројекта „Истраживање и развој у јавном сектору”, као и обавезе Републике Србије да одржава у сталној функцији научно технолошки парк у складу са његовом првобитном наменом.

IX. УДЕО У ДРУШТВУ, ПРАВО ГЛАСА ПО ОСНОВУ УДЕЛА И ПРЕНОС УДЕЛА

Члан 15.

На основу унетог улога оснивач Друштва стиче удео у основном капиталу Друштва.

Удео из става 1. овог члана стиче се сразмерно вредности улога оснивача/члана Друштва.

Члан 16.

Оснивач Друштва може имати један удео у Друштву.

Ако оснивач Друштва накнадно стекне један или више удела, ти удели спајају се са постојећим уделом и заједно чине један удео.

Члан 17.

По основу свог удела у Друштву оснивач/члан Друштва има право гласа према Друштву, укључујући и учешће у добити за све време трајања Друштва ако овим оснивачким актом није другачије предвиђено.

Права гласа, оснивач Друштва остварује сразмерно уделу у укупно уплаћеном основном капиталу Друштва, у време остваривања тих права, ако овим оснивачким актом није другачије предвиђено.

Члан 18.

Удео оснивача/члана Друштва може се слободно преносити само другом оснивачу Друштва.

Оснивач Друштва не може свој удео преносити трећим лицима, без претходно прибављене писане сагласности свих оснивача друштва.

Члан 19.

Удео оснивача Друштва не може се делити и не може дати у залогу за обезбеђење кредита или друге обавезе.

X. РАСПОДЕЛА ДОБИТИ

Члан 20.

Добит Друштва, утврђена у складу са законом, опредељиваће се одлуком Скупштине Друштва за инвестирање у развој Друштва, у складу са законом, имајући у вуду циљ оснивања Друштва према прописима којима се уређује иновациона делатност, као и обавеза Републике Србије већ преузетих Законом о потврђивању финансијског уговора (Истраживање и развој у јавном сектору) између Републике Србије и Европске инвестиционе банке („Сл. гласник РС- Међународни уговори”, број 5/2010).

XI. ОДГОВОРНОСТ ЗА ОБАВЕЗЕ ДРУШТВА

Члан 21.

У правном промету са трећим лицима Друштво иступа у своје име и за свој рачун.

За обавезе према трећим лицима настале у пословању Друштва, Друштво одговара својом целокупном имовином.

Оснивачи Друштва не одговарају за обавезе Друштва, осим до износа унетог улога у имовину друштва и у другим случајевима предвиђеним законом.

XII. УПРАВЉАЊЕ ДРУШТВОМ

Члан 22.

Управљање Друштвом је једнодомно.

Органи Друштва су Скупштина Друштва и директор.

Скупштина Друштва

Члан 23.

Оснивачи Друштва чине Скупштину Друштва.

Овлашћења Скупштине Друштва врше оснивачи, преко овлашћених представника.

Надлежни орган оснивача одређује лица која представљају оснивача у Скупштини Друштва, тако што Влада именује 2 представника, Град 2 представника и Универзитет 1 представника.

Оснивачи Друштва имају право на 1 глас на сваких 20 % удела у капиталу.

Члан 24.

Скупштину Друштва сазива директор Друштва.

Седницу Скупштине Друштва могу сазвати и оснивачи/чланови Друштва који имају или заступају најмање 20% гласачких права, ако директор Друштва не прихвати њихов писмени захтев за сазивање седнице у року од 15 дана од дана подношења захтева.

У случају из става 2. овог члана, лица која сазивају седницу Скупштине Друштва предлажу и њен деневни ред.

Члан 25.

Седнице Скупштине Друштва, одржавају се у месту седишта Друштва.

Скупштина Друштва одржава редовне и ванредне седнице.

Редовне седница Скупштине Друштва одржавају се најкасније у року од три месеца након завршетка пословне године.

На редовној седници Скупштине Друштва разматра се и усваја финансијски извештај Друштва, доноси одлука о расподели добити у складу са чланом 20. овог Уговора, доноси одлука о висини износа који се сматра вредношћу из члана 26. став 1. тачка 22) овог Уговора и одлучује о другим питањима од посебног значаја за Друштво.

Ванредне седнице Скупштине Друштва одржавају се према потреби између редовних седница Скупштине Друштва.

Члан 26.

Скупштина Друштва:

доноси измене оснивачког акта Друштва;

усваја годишњи програм и финансијски план и финансијске извештаје, као и

извештаје ревизора;

надзире рад директора и усваја извештаје директора;

одлучује о повећању и смањењу основног капитала Друштва, као и о свакој

емисији хартија од вредности;

одлучује о расподели добити и начину покрића губитака Друштва;

именује и разрешава директора и утврђује накнаду за његов рад;

именује ревизора и утврђује накнаду за његов рад;

одлучује о покретању поступка ликвидације Друштва;

именује ликвидационог управника и усваја ликвидационе билансе и извештаје

ликвидационог управника;

одлучује о стицању сопствених удела;

одлучује о обавезама чланова Друштва на додатне уплате и о враћању тих

уплата;

одлучује о захтеву за иступање члана Друштва;

одлучује о искључењу члана Друштва из разлога неплаћања, односно неуношења

уписаног улога;

одлучује о покретању поступка за искључење члана Друштва;

одлучује о повлачењу и поништењу удела;

даје прокуру;

одлучује о покретању поступка и давању пуномоћја за заступање Друштва у

спору са прокуристом, као и у спору са директором;

одлучује о покретању поступка и давању пуномоћја за заступање Друштва у

спору против члана Друштва;

одлучује о статусним променама и променама правне форме Друштва;

даје одобрење на правне послове у којима постоји лични интерес, у складу са

чланом 66. Закона о привредним друштвима;

доноси пословник о свом раду;

22) даје директору претходну сагласност на закључење уговора веће вредности, ако се односе на прибављање и располагање буџетским средствима или средстава кредита;

23) врши друге послове и одлучује о другим питањима у складу са законом.

Скупштина Друштва за сваку календарску годину доноси одлуку о висини износа који се сматра вредношћу из става 1. тачка 22) овог члана.

Одлуке из става 1. тачке 1), 5), 8), 15 и 19) овог члана, Скупштина Друштва доноси уз сагласност оснивача/чланова Друштва.

Члан 27.

Одлуке Скупштине Друштва се доносе већином гласова оснивача/чланова Друштва (проста већина), осим у случају доношења одлука о статусним променама и промени правне форме.

Скупштина Друштва одлучује јавним гласањем.

Одсутни представник оснивача/члана Друштва може гласати и писменим путем.

Писмено којим одсутни представник оснивача/члана Друштва гласа о питањима из дневног реда пуноважно је и узима се у обзир ако стигне Скупштини Друштва до њеног одржавања.

Председседавајући Скупштине Друштва је дужан да упозна присутне представнике оснивача Друштва о томе како је гласао одсутни представник и колико он има гласова, приликом утврђивања резултата гласања.

Члан 28.

Свака одлука Скупштине Друштва уноси се у записник који води записничар.

Председседавајући Скупштине Друштва одговоран је за уредно сачињавање записника.

Записник седнице Скупштине Друштва сачињава се најкасније 15 дана од дана њеног одржавања.

Записник са седнице Скупштине Друштва садржи нарочито: место и дан одржавања седнице Скупштине, дневни ред, име и презиме записничара, председавајућег и чланова комисије за гласање, кворум, резултат гласања „за”, „против” и „уздржан” за сваку одлуку, начин гласања, сажети приказ дискусије, као и листу донетих одлука на Скупштини Друштва.

Саставни део записника седнице Скупштине Друштва је списак учесника и докази о прописном сазивању.

Записник седнице Скупштине Друштва потписују председник Скупштине, два оверивача записника и записничар.

Директор Друштва

Члан 29.

Директора Друштва бира Скупштина Друштва.

За директора Друштва може бити изабрано лице које има стечено високо образовање у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, минимум 5 година радног искуства, искуство у раду на пословима предузетништва и иновационе делатности или економског развоја, искуство у управљању пројектима домаћих и међународних извора финансирања и да поседује активно знање енглеског језика.

Мандат директора Друштва траје четири године, са могућношћу поновног избора.

Директор заступа Друштво, у складу са законом, овлашћењима утврђеним овим оснивачким актом и одлукама Скупштине Друштва.

Члан 30.

Директор Друштва може бити разрешен пре истека мандата на лични захтев и уз образложен захтев Скупштине Друштва.

Одлуку о разрешењу доноси Скупштина Друштва, уз предходно прибављену сагласност министра надлежног за иновациону делатност.

Члан 31.

Директор Друштва надлежан је за:

заступање друштва и организвање и вођење послова Друштва у складу са

законом,овим оснивачким актом и одлукама скупштине Друштва;

утврђивање предлога пословног плана;

сазивање седнице Скупштине Друштва;

спровођење одлука Скупштине Друштва;

закључење уговора о кредиту уз претходну сагласност Скупштине Друштва;

стара се о извршењу обавеза Друштва као регистрованог субјекта иновационе

делатности, у складу са законом;

доноси опште акте, ако законом или другим прописом није предвиђено да их доноси

Скупштина Друштва.

Директор Друштва је одговоран за уредно вођење пословних књига и унутрашњи надзор пословања.

Директор Друштва одговара за тачност финансијских извештаја Друштва.

Директор Друштва је обавезан да води евиденцију о свим донетим одлукама Скупштине.

XIV. РЕВИЗИЈА ФИНАНСИЈСКИХ ИЗВЕШТАЈА

Члан 32.

Друштво посебним актом уређује начин спровођења ревизије, у складу са законом којим се уређује рачуноводство и ревизија.

XV. АКТИ И ДОКУМЕНТИ ДРУШТВА

Члан 33.

Друштво чува следеће акте и документа:

1) оснивачки акт;

2) решење о регистрацији оснивања Друштва;

3) опште акте Друштва;

4) записнике са седница Скупштине Друштва и одлуке Скупштине Друштва;

5) акт о образовању сваког огранка или другог организационог дела Друштва;

6) документа која доказују својину и друга имовинска права Друштва;

7) извештаје Директора Друштва;

8) евиденцију о адреси Директора Друштва;

9) евиденцију о адресама оснивача/чланова Друштва;

10) уговоре које су Директор и оснивачи/чланови Друштва, или са њима повезана лица у смислу овог закона, закључили са Друштвом;

11) уговоре које Друштво закључује са субјектима у статусу чланова научно технолошког парка.

Друштво је дужно је да документа и акте из става 1. овог члана чува у свом седишту или на другом месту које је познато и доступно свим члановима Друштва.

Документа и акте из става 1. тач. 1) до 7) и 10) до 11) овог члана Друштво чува трајно, а остала документа и акте из става 1. овог члана најмање пет година, након чега се чувају у складу са прописима о архивској грађи.

Члан 34.

Општи акти Друштва су правилници, пословник о раду Скупштине Друштва и одлуке којима се на општи начин уређују одређена питања.

Измене и допуне општих аката врше се на начин и по поступку који су одређени за њихово доношење.

Општи акти се објављују на огласној табли Друштва и по правилу ступају на снагу осмог дана од дана објављивања, а најраније даном објављивања, у складу са општим актом и законом.

Члан 35.

Друштво води пословне књиге и саставља и подноси рачуноводствене исправе и финансијске извештаје у складу са законом којим се уређује рачуноводство и ревизија.

XVI. ЗАШТИТА ЖИВОТНЕ СРЕДИНЕ

Члан 36.

Друштво је, при обављању делатности, дужно да се стара о заштити животне средине, у складу са законом и другим прописима.

XVII. ПРЕСТАНАК ДРУШТВА

Члан 37.

Друштво престаје да постоји брисањем из регистра привредних субјеката, по основу:

1) спроведеног поступка ликвидације или принудне ликвидације у складу са овим Уговором и законом;

2) статусне промене која има за последицу престанак Друштва, у складу са овим Уговором и законом.

XVIII. ПРАВА И ОБАВЕЗЕ ЗАПОСЛЕНИХ

Члан 38.

Запослени у Друштву имају права и обавезе у складу са законом којим се уређује рад.

XIX. ЗАВРШНЕ ОДРЕДБЕ

Члан 39.

До именовања директора Друштва, дужност директора обављаће у својству вршиоца дужности Директора Друштва Милан Ранђеловић из Ниша, ЈМБГ: 0703980730019.

Вршилац дужности директора се обавезује да у року од 30 радних дана од дана почетка рада Друштва, у складу са прописима о условима за упис у Регистар иновационе делатности који води министарство надлежно за иновациону делатност, обезбеди предуслове и поднесе захтев за упис Друштва у тај регистар.

Члан 40.

Друштво почиње са радом даном уписа у Регистар привредних субјеката, у складу са законом којим се уређује регистрација привредних субјеката.

Члан 41.

На сва питања која нису регулисана овим актом о оснивању примењиваће се закон којим се регулише правни положај привредних друштава.

Члан 42.

Овај оснивачки акт може се мењати уз сагласност свих оснивача/чланова.

Измене овог акта о оснивању врше се у писаној форми.

Потписи овлашћених представника оснивача овог оснивачког акта или измењеног оснивачког акта оверавају се у складу са законом.

За оверу потписа овог оснивачког акта или измењеног оснивачког акта, овлашћени су:

за Републику Србију, министар просвете, науке и технолошког развоја, као

надлежан за високо образовање, научноистраживачку и иновациону делатност;

за Град, градоначелник;

за Универзитет, ректор.

Члан 43.

Овај акт о оснивању је састављен у 10 (десет) истоветних примерка, од којих 1 (један) за поступак регистрације, по 2 (два) за осниваче/чланове Друштва, 1 (један) за суд овере, а 2 (два) за Друштво.

Овај акт о оснивању ступа на снагу даном овере потписа оснивача/чланова, у складу са законом.

О С Н И В А Ч И Д Р У Ш Т В А:

1. За Републику Србију

___________________________________

2. За Град Ниш

___________________________________

3. За Универзитет у Нишу

___________________________________